เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
เหตุแฟนบอลสโมสรฟุตบอลจังหวัดนครปฐมทำร้ายผู้ตัดสิน พ.ศ. 2553 เป็นเหตุการณ์ที่แฟนบอลสโมสรฟุตบอลจังหวัดนครปฐมทำร้ายผู้ตัดสิน ในการแข่งขันฟุตบอลในนัดที่รับการมาเยือนของสโมสรฟุตบอลจังหวัดศรีสะเกษระหว่างการแข่งขันเพลย์ออฟขึ้นไทยพรีเมียร์ลีก ผลปรากฏว่าเสมอกัน 0-0 ประตู เมื่อวันที่ 25 ธันวาคม พ.ศ. 2553 ทางสโมสรฟุตบอลจังหวัดนครปฐมถูกลงโทษปรับ 160,000 บาท และห้ามเข้าร่วมการแข่งขันของสมาคมฟุตบอลแห่งประเทศไทยเป็นเวลา 2 ปี
สโมสรฟุตบอลจังหวัดสมุทรสาคร
อย่างไรก็ตามในช่วงระหว่างฤดูกาล 2554 ได้เกิดเหตุการณ์วุ่นวายขึ้นในระหว่างการแข่งขันลีกภูมิภาค ดิวิชัน 2 เมื่อวันที่ 5 มิถุนายน พ.ศ. 2554 ที่สนามกีฬา อบจ.สมุทรสาคร ระหว่างสมุทรสาคร เอฟซี และอ่างทอง เอฟซี โดยผู้เล่นของทั้งสองทีม รวมถึงเจ้าหน้าที่และผู้เล่นสำรองได้ก่อเหตุทะเลาะวิวาทกันในช่วงระหว่างการแข่งขัน นอกจากนี้หลังจบการแข่งขันที่เสมอกัน 1–1 แฟนบอลของทั้งสองสโมสรยังเข้าตะลุมบอนกันจนเกิดความวุ่นวายขึ้น ซึ่งต่อมาจากเหตุดังกล่าวทำให้ มนตรี สาระแสน ผู้เล่นตำแหน่งกองกลางของสโมสรถูกลงโทษห้ามลงแข่งขันจนจบฤดูกาล และอานนท์ วงศ์จันทะ อีกหนึ่งผู้เล่นของสโมสรในตำแหน่งกองหลัง ถูกลงโทษห้ามลงแข่งขัน 6 นัด ส่วนสโมสรถูกฝ่ายจัดการแข่งขันปรับเงินพร้อมทั้งถูกลงโทษห้ามลงแข่งในสนามเหย้า 2 นัดจากเหตุความวุ่นวายที่เกิดขึ้น